Slovenska kronika, 30.5.2019


Naslov: HE so temeljito spremenile Posavje
Napoved za voditelja:
Jutri 1. junija bo Dan reke Save. Zato so danes v Brežicah pripravili okroglo mizo na temo obnovljivih virov in večnamenskih projektov, ob tem pa so predstavili tudi dokumentarni film o dosedanji gradnji verige HE na Spodnji Savi, ki predstavlja največji hidroenergetski in vodarski projekt v Sloveniji. Kot je znano so v Posavju že zgradili štiri od predvidenih petih HE. Pri gradnji pete – HE Mokrice pa se je zdaj tik pred izdajo okoljevarstvenega soglasja zapletlo.
H1: V reki Savi je tudi po gradnji verige HE še vedno 36 avtohtonih ribjih vrst
H2: Posavci podpirajo gradnjo HE, ker s tem rešujejo tudi svojo poplavno varnost
H3: V HESS zatrjujejo, da gradnja HE Mokrice ni vprašljiva
T- Iz Posavja GORAN ROVAN /

X- Snemalec in montažer Jože Hartman /

Podoba Posavja je po gradnji štirih HE – Boštanj, Arto-Blanca, Krško in Brežice povsem spremenjena. To opažajo tudi posavski ribiči, ki pa v Savi še vedno najdejo veliko vrst rib.
T- SANDI KOSMAČ /

X- predsednik Ribiške družine Sevnica /

»Se je v letošnjem letu pojavila bom reku povečana količina platic, med 200 in 235 mm. Blo je več uplenjenih. Na tekmovanjih, ki so bla od državnih prvenstev, svetovnih prvenstev smo ribo potem tehtal, pogledal kera riba je bla ulovljena, je še vedno 36 ribjih vrst. In vsi se nam čudijo, od kje tolika raznolikost.«
Z gradnjo HE Slovenija izpolnjuje tudi svoje okoljske zaveze.
T- VESNA KOLAR PLANINŠIČ  /

X- Sektor za strateško presojo vplivov na okolje MOP /

»Prispevajo k uresničevanju slovenskih ciljev za podnebne spremembe. In pri tem se soočajo seveda tudi s sodobnimi izzivi, kako jih umeščat, načrtovat, tako da bodo tudi drugi okoljski cilji izpolnjeni, kot je biotska raznovrstnost, ugodna stanje vrst in habitatov v Naturi 2000.«
V Posavju so vseskozi podpirali gradnjo verige HE, saj je pri tem šlo že vse od začetka za večnamenski projekt. Tako so ob tem urejali cestno in komunalno infrastrukturo, gradili čistilne naprave, namakalne sisteme, pa tudi protipoplavne nasipe. Zato si Posavci želijo, da se veriga dokonča z gradnjo HE Mokrice.
T- BOGDAN BARBIČ /

X- direktor družbe HESS - Hidro elektrarne na Spodnji Savi /

»Zakonodaja je postala čedalje bolj zapletena. Mislim, da tudi razumevanje določenih inštitucij in pa sevede tudi aktivistov, ki delujejo generalno proti HE in generalno proti obnovljivim virom je svoje doprineslo, da so se stvari zamaknile.«
Kljub temu so v družbi HESS optimisti in napovedujejo, da bodo projekt izpeljali tako, da bodo zadovoljili vse upravičene okoljske in druge zahteve.
